MOKUNA VIII 
A hiki o Aiwohikupua ma i Hana, mai Kohala aku mahope iho 
o ko lakou hookaawale ana ia Poliahu, ma ke awa pae waa o Haneoo 
ko Jakou hiki mua ana, ma ko Hinaikamalama wahi e noho ana. 
Ta Aiwohikupua nae i hiki aku ai ma kela awa pae waa, i ka 
moana no lakou i lana aku ai; a ia lakou e lana ana malaila, ike 
mai la o Hinaikamalama, o Aiwohikupua keia mau waa, mahamaha 
mai la ka wahine me ka manao e hele aku ana a halawai me ka 
wahine; aka, aia no lakou ke lana malie mai Ja i ka moana. 
Hele mai o Hinaikamalama a ma kahi a Aiwohikupua ma e lana 
ana; I aku la ka wahine, “He mea kupanaha! heaha iho nei hoi 
keia o ka lana ana o na waa iloko o ke kai? Mahamaha mai nei 
keia i ka ike ana mai,nei ia oukou, kainoa la hoi he holo mai a pae 
ae, aole ka! Nolaila, ke ninau aku nei wau ia oe; malaila no anei 
oukou e lana aia holo aku?” 
“Ae,” wahi a Aiwohikupua. 
“Aole oukou e hiki,” wahi a ka wahine “no ka mea, e kauoha no 
wau i ka Ilamuku e hoopaa ia oe, ua lilo oe ia’u i ke konaneia, a 
ke waiho nei no ia hoohiki a kaua, a ua noho maluhia wau me ka 
malu loa a hiki i kou hoi ana mai la.” 
_“E ke Alii Wahine, aole pela,” wahi a Aiwohikupua, “aole au 
i hoopau i ka kaua hoohiki, ke mau nei no ia, aole no i hiki i ka 
manawa e hookoia ai ia hoohiki a kaua, no ka mea, ua hal mua aku 
Wau ia oe, ala a puni o Hawaii ia’u, alaila, hookoia kou kumu pili 
e ke Alii wahine. Nolaila, holo aku nei wau me ka manao e puni 
e Hawaii, aole nae i puni, a Hilo no, loaa ae nei i ka uhai mai Kauai 
nai no ka pilikia o ko ka hale poe, nolaila, hoi mai nei; i kipa mai 
pei 1 ou la e hai aku no keia mau mea ia oe, a nolaila, e noho malu 
oe a hiki i kuu hoi hou ana mai, hookoia ka hoohiki.” 
A no keia olelo a Aiwohikupua, hoi mai la ka manao o ke Alii 
wahine, a like me mamua. 
A pau keia mau mea, haalele lakou ia Hana, a holo mai lakou 
a hiki i Oahu nei, a mai anei aku a like a like o ka moana o Oahu 
nei, a me Kauai, hai aku Ja oia i kana olelo i na hoewaa, a me na 
hookele, penei: “Auhea oukou, ke hai aku nei wau i kuu olelo paa; 
ina 1 hiki kakou 1 Kauai, mai olelo oukou i Hawaii aku nei kakou i ka 
imi wahine, o lilo auanei ia i mea hoohilahila ia’u, i na e loheia 
ma keia hope aku, alaila, i loheia no ia oukou, a o ka uku o ka 
mea nana e hai keia olelo no ka holo ana i Hawaii, o ka makemake 
ka mea nana e olelo, make mai kana wahine, o ka ohi no ia o ka 
make a ka mea hoaikane mai.” Oia ke kanawai-paa a ke Alii i kau 
ai no ka poe i holo pu me ia i Hawaii. 
409 
